Han stilte på Anders Langes Partis liste i Nord-Trøndelag i stortingsvalget 1973, men var aldri medlem av partiet. Han meldte seg inn i Høyre i 1989. Skjervold var medlem av Stjørdal kommunestyre og leder i teknisk hovedutvalg 1992–1995, deretter medlem av Nord-Trøndelag fylkesting og leder i hovedutvalget for utdanning 1995–1999. Skjervold var Høyres 1. kandidat til Stortinget fra Nord-Trøndelag ved valget i 1993. Partiet fikk ikke noe mandat fra fylket.